b"\n_START_ARTICLE_\nV\xc3\xadctor P\xc3\xa9rez Alonso\n_START_SECTION_\nCarrera esportiva\n_START_PARAGRAPH_\nNascut a Albacete, P\xc3\xa9rez va comen\xc3\xa7ar a jugar a futbol a la Comunitat de Madrid, amb els equips filials Getafe CF B i AD Alcorc\xc3\xb3n B. La temporada 2008\xe2\x80\x9309, va jugar a la segona B amb el primer equip de l'AD Alcorc\xc3\xb3n._NEWLINE_L'estiu de 2009, P\xc3\xa9rez va fitxar per la SD Huesca de la segona divisi\xc3\xb3. Va jugar el seu primer partit com a professional el 2 de setembre, en un empat 0\xe2\x80\x930 a fora contra el Llevant UE a la Copa del Rei, i va marcar el seu primer gol en lliga el 5 de desembre d'aquell any, en una vict\xc3\xb2ria per 2\xe2\x80\x931 a casa contra el Rayo Vallecano._NEWLINE_P\xc3\xa9rez va fitxar pel Real Valladolid el juliol de 2011, per tres anys. Va participar en 44 partits entre totes les competicions en la seva primera temporada, va marcar set gols, i el Valladolid va retornar a La Liga despr\xc3\xa9s de dos anys._NEWLINE_P\xc3\xa9rez va debutar a primera divisi\xc3\xb3 el 20 d'agost de 2012, jugant els 90 minuts en una vict\xc3\xb2ria per 1\xe2\x80\x930 contra el Reial Saragossa. Va marcar quatre gols, tots ells de penal, durant la temporada, i va ajudar el seu equip a quedar en 14a posici\xc3\xb3 i mantenir la categoria._NEWLINE_L'estiu de 2014, despr\xc3\xa9s del descens del Valladolid, P\xc3\xa9rez va renovar el contracte amb el club per tres anys i fou cedit al Llevant, de primera divisi\xc3\xb3, fins al juny de 2016._NEWLINE_El 31 de gener de l'any seg\xc3\xbcent la cessi\xc3\xb3 fou cancel\xc2\xb7lada._NEWLINE_El 27 de mar\xc3\xa7 de 2015, P\xc3\xa9rez va marxar al Chicago Fire Soccer Club cedit fins al juny. Nom\xc3\xa9s va jugar dos minuts a la Major League Soccer, contra el Toronto FC, i va ser descartat per l'equip._NEWLINE_P\xc3\xa9rez va anar llavors al C\xc3\xb3rdoba CF de la segona divisi\xc3\xb3 espanyola el juliol de 2015, cedit per un any. El 19 d'agost de 2016, va retornar al seu antic equip, l'Alcorc\xc3\xb3n, amb contracte per un any._NEWLINE_El 9 de setembre de 2017, P\xc3\xa9rez va fitxar pel Wis\xc5\x82a Krak\xc3\xb3w de la Ekstraklasa polonesa. El 2 de mar\xc3\xa7 de l'any seg\xc3\xbcent, va marxar a la Superlliga \xc3\xadndia amb el Bengaluru FC amb un contracte de curta durada._NEWLINE_El gener de 2019 va fitxar pel FK \xc5\xbdalgiris."